Държавен вестник, бр. 70, 2011 г., стр. 63

БРОЙ  70	
Д Ъ Р Ж А В Е Н  В Е С Т Н И К 	
СТР.  63  
Чл. 133. (1) Комисията извършва фактиче­
ското бракуване по реда на чл. 117 – 125 от 
този правилник. 
(2) Бракуването се извършва в подходящи 
за целта места, съгласувано с коменданта на 
базата, при стриктно спазване на изисквани­
ята за опазване на околната среда съгласно 
подписаните меморандуми за разбирателство 
с водещата нация (останалите коалиционни 
партньори) и изискванията на страната до­
макин. 
Чл. 134. (1) Документите за бракуването, 
оформени съгласно албума, се изготвят в 
три екземпляра, от които: един за военното 
формирование, формирало контингента, за 
снемането им от счетоводен отчет; един за вида 
въоръжени сили, от който е контингентът, и 
един за Съвместното командване на силите. 
(2) Окончателното оформяне и подписване 
на протоколите за бракуване се извършва от 
националния командир на контингента.
Чл. 135. Отпадъци, които не могат да се 
използват от контингента, се депонират съ­
гласно действащите стандартни оперативни 
процедури за съответната мисия. Депониране­
то се удостоверява в протокола за бракуване.
Раздел ІХ
Опазване на околната среда при бракуване 
и унищожаване на отбранителни продукти
Чл. 136. При бракуването и унищожаване­
то на отбранителни продукти не се допуска 
замърсяване и увреждане на околната среда 
над допустимите норми.
Чл. 137. Лицата, които изпълняват дейности 
по бракуване и унищожаване на отбранителни 
продукти, са длъжни да предприемат необхо­
димите мерки за: 
1. правилно събиране, временно съхране­
ние, транспортиране и обезвреждане на от­
падъците, получени в резултат на бракуване 
и унищожаване на отбранителните продукти;
2. осигуряване безопасни условия на труд 
при извършване на дейности с отпадъци;
3. използване на необходимите площадки 
за бракуване и унищожаване на отбранителни 
продукти;
4. съвместно използване на пречиствателни 
съоръжения, депа и инсталации за третиране 
на отпадъци.
Чл. 138. Обезвреждането на опасните от­
падъци се извършва съгласно изискванията на 
Закона за опазване на околната среда, Закона 
за управление на отпадъците и подзаконовите 
нормативни актове по тяхното прилагане.
Чл. 139. Екологичен контрол при бракуване 
и унищожаване на отбранителни продукти се 
осъществява от Инспектората на МО, дирекция 
„Операции и подготовка“, секторите, отделе­
нията и службите за ЯХБЗ и Е в щабовете на 
видовете въоръжени сили и формированията 
на Българската армия. 
Чл. 140. Контролът по спазване на допус­
тимите норми за замърсяване и увреждане 
на околната среда (мониторинг и контрол на 
показателите на околната среда) във военните 
формирования от Българската армия се из­
вършва от Центъра за наблюдение и контрол 
на радиационна, химическа, биологическа и 
екологическа обстановка съгласно изисква­
нията на международните стандарти.
Чл. 141. При възникване на екологични 
инциденти при бракуване и унищожаване на 
отбранителни продукти данните за състояни­
ето на екологическата обстановка се предават 
към Военния команден център (ВКЦ).
Чл. 142. Военно-научното осигуряване на 
основните направления на екологическата 
защита, опазването на околната среда и ета­
пите на разработка на технология и реда за 
унищожаване на снети от въоръжение отбра­
нителни продукти се извършва от дирекция 
„Инвестиции в отбраната“.
Г л а в а  с е д м а
УПРАВЛЕНИЕ НА РИСКА
Чл. 143. Управлението на риска при упра­
вление на жизнения цикъл на отбранителните 
продукти се извършва с цел оценка и справяне 
с бъдещи неблагоприятни събития, които биха 
попречили на успешното осъществяване на 
жизнения цикъл на отбранителните продукти 
във всичките му фази.
Чл. 144. (1) Управлението на риска при 
управление на жизнения цикъл на отбранител­
ните продукти включва неговото дефиниране, 
анализиране, планиране и управляване.
(2) Способите и методите за управление на 
риска се определят съгласно приложение № 21.
ДОПЪЛНИТЕЛНА РАЗПОРЕДБА 
§ 1. По смисъла на този правилник:
1. „Управление на жизнения цикъл“ е съв­
купност от координирани действия на ръко­
водене, планиране, организиране и контрол.
2. „Жизнен цикъл“ е времето, през кое­
то един отбранителен продукт се заявява, 
придобива, използва, извежда се от експло­
атация, снема се от употреба/въоръжение и 
се разкомплектова, бракува или унищожава.
3. „Отбранителни продукти“ са продукти­
те и услугите, осигуряващи създаването и 
поддържането на конкретни отбранителни 
способности на МО и БА, материалните 
средства, посочени в Общия списък на оръ­
жията на Европейския съюз (2010/С 69/03), 
и услугите, свързани с тях, произведени или 
доставени за изпълнение на задачите на 
въоръжените сили.
4. „Отбранителна способност“ е способност-
та, необходима за успешното изпълнение на 
задача или мисия.